
[bookmark: _Toc0]2026 harmadik negyedévében minden településtípuson mérséklődött a lakásárak éves növekedési üteme
Budapesten 2026 harmadik negyedévében ugyan 1,9 százalékkal emelkedtek a lakásárak a megelőző negyedévhez képest, de ezzel együtt is az éves növekedési ütem 5,3 százalékra mérséklődött.
A vidéki városokban 1,4 százalékkal csökkentek a lakásárak 2026 harmadik negyedévében, így az éves lakásár-dinamika 8,1 százalékra mérséklődött.
A községekben 2,6 százalékos áremelkedés volt megfigyelhető a harmadik negyedévben, ezzel az előző év azonos időszaki szintet 4,1 százalékkal haladták meg a lakásárak.
2026 harmadik negyedévében országos átlagban 0,5 százalékkal emelkedtek a lakásárak, egy év alatt pedig 6,6 százalékkal nőttek.
A háttérfolyamatok részletes bemutatása
Az MNB-lakásárindex friss értékei szerint minden településtípuson mérséklődött a lakásárak éves növekedési üteme 2026 harmadik negyedévében. Budapesten a második negyedévi 0,8 százalékos csökkenés után a harmadik negyedévben 1,9 százalékkal nőttek a lakásárak, ezzel a nominális éves lakásár-dinamika 7,5 százalékról 5,3 százalékra mérséklődött a fővárosban. A vidéki városokban a megelőző negyedévi 0,4 százalékos drágulást követően 2026 harmadik negyedévében 1,4 százalékkal csökkentek a lakásárak, így az éves lakásár-dinamika 16,7 százalékról 8,1 százalékra lassult. A községekben a 2026 második negyedévi 3,4 százalékos lakásárcsökkenést követően a harmadik negyedévben 2,6 százalékos emelkedés volt megfigyelhető, míg az éves növekedési ütem 7,6 százalékról 4,1 százalékra mérséklődött.
A legtöbb vidéki régióban csökkentek a városi lakásárak a harmadik negyedévben. A legnagyobb negyedéves árcsökkenés az Észak-Alföld (–3,8 százalék), a Dél-Alföld (–2,5 százalék) és a Nyugat-Dunántúl (–2,2 százalék) városait jellemezte. Pest megyében 1,9 százalékkal csökkentek, a Dél-Dunántúlon 0,7 százalékkal mérséklődtek, a Közép-Dunántúlon stagnáltak a városi lakásárak 2026 harmadik negyedévében. Észak-Magyarország városaiban ugyanakkor 3,5 százalékkal nőttek a lakásárak a megelőző negyedévi jelentős, 8,5 százalékos lakásárcsökkenést követően. Éves szinten legnagyobb mértékben a közép-dunántúli városokban nőttek a lakásárak (+12,9 százalék), míg a többi régió városaiban 5,0–9,3 százalékos éves lakásár-emelkedés volt tapasztalható.
A lakásárak alakulását országos átlagban bemutató aggregált MNB-lakásárindex alapján 2026 harmadik negyedévében negyedéves alapon 0,5 százalékkal nőttek a lakásárak, miután a megelőző negyedévben 0,8 százalékkal csökkentek. Az éves nominális növekedési ütem az előző negyedévben megfigyelt 12,4 százalékról 6,6 százalékra lassult, reál értelemben pedig éves szinten 5,2 százalékkal nőttek a lakásárak országos átlagban.
A teljes tájékoztató .pdf formátumban elérhető ide klikkelve.

